A Bizottság 2338/96/EK Rendelete

(1996. december 5.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1734/96/EK rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és e rendelet rendelkezéseinek meg nem felelő kötelező érvényű tarifális felvilágosításra a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [3] 12. cikke (6) bekezdésének rendelkezései értelmében a jogosultak még három hónapig hivatkozhassanak;

mivel az e rendeletben előírt rendelkezések összhangban vannak a Vámkódex Bizottság vám- és statisztikai nómenklatúrával foglalkozó részlegének a véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett, és az e rendelet rendelkezéseinek meg nem felelő kötelező érvényű tarifális felvilágosításra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. december 5-én.

a Bizottság részéről

Mario Monti

a Bizottság tagja

[1] HL L 238., 1996.9.19., 1. o.

[2] HL L 256., 1987.9.7., 1. o.

[3] HL L 302., 1992.10.19., 1. o.

--------------------------------------------------

MELLÉKLET

ÁRUMEGNEVEZÉS | KN-KÓD SZERINTI BESOROLÁS | Indoklás |

(1) | (2) | (3) |

1.Nyomtatott színes könyv, amely egy 29,5 x 28,7 cm méretű kartonborítóból és 54 darab, 14 x 28 cm méretű, szöveget és több illusztrációt tartalmazó lapból áll.Egy 14 x 25 cm méretű, különböző tárgyakat (pl. mágnes, műanyag propeller, drót, izzólámpa) tartalmazó buborékcsomagolás található a hátsó borító belső oldalához ragasztással erősítve.A szöveget, illusztrációkat és a tárgyakat egyszerű fizikai kísérletek elvégzéséhez lehet felhasználni (pl. optika, mágnesesség és elektromosság). | 49019900 | A besorolást a Kombinált Nómenklatúra 1, 3. b) és 6. általános értelmezési szabályának rendelkezései, valamint a 4901 és a 49019900 KN-kód megfogalmazása határozza meg. mivel nyomtatott szöveget tartalmaz, ez az árucikk könyvnek minősül |

2.Nyomtatott színes könyv, amely egy 29,5 x 28,7 cm méretű kartonborítóból és 64 darab, 14 x 28 cm méretű lapból áll, az arcfestésről, valamint öltözékek és kiegészítők készítéséről tartalmaz illusztrált útmutatást.Egy 14 x 25 cm méretű buborékcsomagolást ragasztottak a hátsó borító belső oldalára, amely hatféle bőrfestéket, egy egyszerű festékecsetet, egy kis, kerek szivacsot, egy keskeny szintetikus bajuszt és két műanyag szörnyszemet tartalmaz. | 49019900 | A besorolást a Kombinált Nómenklatúra 1., 3. b) és 6. általános értelmezési szabályának rendelkezései, valamint a 4901 és a 49019900 KN-kód megfogalmazása határozza meg. mivel nyomtatott szöveget tartalmaz, ez az árucikk könyvnek minősül. |

3.Kézikönyv a divat, építészet és lakberendezés területén a színek kiválasztására, meghatározására és ellenőrzésére, amely egy nyomtatott műanyag fólia bevonatú, papírkarton gyűrűskönyv.A gyűrűskönyv 95 színskálát tartalmaz, tartalomjegyzéket és hatnyelvű használati utasítást, papírból.Minden színskála 35 perforált kártyából áll, mindegyik kártyán valamely saját kódszámmal azonosított szín különböző árnyalata látható. Minden árnyalatnak megvan a saját egyedi azonosítószáma. | 49119900 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 4911 és a 49119900 KN-kód megfogalmazása határozza meg. A kézikönyv nem tekinthető a 4901 vámtarifaszám alá tartozó árucikknek, mivel nem tartalmaz e vámtarifaszám szerinti szöveget. |

4.Álló, rugalmatlan anyagú medvefigura, kizárólag műanyagból, részben emberi vonásokkal (pl. mosolygó arc, behajlított bal kar és kinyújtott jobb kar stilizált emberi kézzel) és festett piros nyakkendővel.A figura kb. 4 cm magas, kis műanyag dobozba van csomagolva. | 95034930 | A besorolást a Kombinált Nómenklatúra 1., 5. b) és 6. általános értelmezési szabályának rendelkezései, valamint a 9503, a 950349 és a 95034930 KN-kód megfogalmazása határozza meg. A figura állatot ábrázol, egy gyűjthető sorozat részét alkotja, és szórakoztató jellege lényegesebb a díszítő értékénél. |

5.Készlet, amely egy papírkarton gyermekkönyvből, négy különböző színű műanyag téglából és egy kislányfejjel ellátott, tégla formájú műanyag figurából áll.A nyomtatott könyv a gyermekek szórakoztatására egyszerű történeteket és azokhoz kapcsolódó színes illusztrációkat tartalmaz.A könyv utolsó oldalához levehető buborékcsomagolásban rögzítették a figurát és a téglákat.A figurát és a téglákat a gyermekeknek kell az útmutatás szerint a könyv megfelelő oldalain a színes, üresen hagyott helyekre illeszteni. | 95037000 | A besorolást a Kombinált Nómenklatúra 1., 3. b) és 6. általános értelmezési szabályának rendelkezései, valamint a 9503 és 95037000 KN-kód megfogalmazása határozza meg. |

--------------------------------------------------